“เงินเฟ้ออังกฤษ” เดือนก.พ. พุ่ง 10.4% เซ่นราคาพลังงานสูง
เงินเฟ้อสหราชอาณาจักรปรับตัวขึ้นอีกครั้งในรอบ 4 เดือน มาอยู่ที่ 10.4% ในเดือนก.พ. จาก 10.1% เดือนม.ค. ซึ่งมากกว่าคาดการณ์ เหตุราคาพลังงานอยู่สูง สร้างแรงกดดันต่อครัวเรือนในสหราชอาณาจักรอย่างต่อเนื่อง
เงินเฟ้ออังกฤษ ปรับตัวขึ้นอีกครั้งในรอบ 4 เดือน มาอยู่ที่ 10.4% ในเดือนก.พ. จาก 10.1% เดือนม.ค. ซึ่งมากกว่าคาดการณ์ เหตุราคาพลังงานอยู่สูง
22 มี.ค. 2566

ผู้สื่อข่าวรายงานว่า เงินเฟ้อสหราชอาณาจักรปรับตัวขึ้นอีกครั้งในรอบ 4 เดือน มาอยู่ที่ 10.4% ในเดือนก.พ. จาก 10.1% ในเดือนม.ค. ซึ่งมากกว่าที่รอยเตอร์คาดการณ์ไว้จะปรับตัวลงมาอยู่ 9.9% โดยสาเหตุหลักมาจากราคาพลังงานอยู่สูง สร้างแรงกดดันต่อครัวเรือนในสหราชอาณาจักรอย่างต่อเนื่อง
ทั้งนี้ ธนาคารกลางอังกฤษ มีนัดประชุมในวันพฤหัสบดี 23 มี.ค.66 ซึ่งนักวิเคราะห์มองว่าการที่เงินเฟ้อปรับตัวขึ้นจะยิ่งเพิ่มความกดดันต่อธนาคารกลางฯ ในการตัดสินใจเรื่องอัตราดอกเบี้ย
ขณะที่ธนาคารกลางฯ ได้ขึ้นดอกเบี้ยทั้งหมด 10 ครั้งนับตั้งแต่เดือนธ.ค. ปี 2564 ดันให้อัตราดอกเบี้ยมาอยู่ที่ 4%